**Daniel Corso** (s. 3. huhtikuuta 1978, Montréal, Québec, Kanada) on kanadalainen jääkiekkoilija, pelipaikaltaan keskushyökkääjä. Corso siirtyi kesken kauden 2010–2011 KHL:n Dinamo Minskiin, josta jatkoi kaudelle 2012-2013 Sveitsiin, B-liigan Lausanneen, joka nousi kauden päätteeksi maan pääsarjaan, A-liigaan. Kesällä 2013 Corso teki sopimuksen Tampereen Ilveksen kanssa. Daniel Corso oli Ilveksen valmentaja Tuomas Tuokkolan mukaan jäähdyttelijä, joten Ilves ei enää pitänyt Corsoa kokoonpanossaan, vaan lähetti hänet Mestis-seura LeKiin, jossa pelaamissaan otteluissa hän sai kovaa kritiikkiä motivaatiostaan. Pian Ilves vapauttikin Corson sopimuksestaan yhteisymmärryksessä pelaajan kanssa ja päästi hänet Sveitsin B-liigaan EHC Oltenin riveihin.

Ura
---

### Juniorivuodet

Corso pelasi viimeiset juniorivuotensa QMJHL:ssä Victoriaville Tigresissä. Hän pelasi joukkueessa kaudet 1994–1998. Ensimmäisellä kaudellaan Corso valittiin QMJHL:n tulokkaiden tähdistökentälliseen. Seuraavalla kaudella hän teki 65 pelissä 114 pistettä, ja hänet varattiin kesällä 1995 NHL:ään, kun St. Louis Blues huusi hänet 169. vuorolla.

Corso palkittiin kauden 1996–1997 jälkeen QMJHL:n arvokkaimpana pelaajana, ja hän pääsi sarjan tähdistökentälliseen. Corso teki 54 ottelussa 119 pistettä. Viimeisellä juniorikautenaan Corso pelasi vain 35 ottelua, mutta teki niissä 75 pistettä.

### Ammattilaisura

Corso liittyi St. Louisin organisaatioon kaudella 1998–1999. Ensimmäiset kaksi kauttaan hän pelasi AHL-liigan Worcester IceCatsissa, mutta kaudella 2001–2002 hän pääsi pelaamaan myös NHL:ssä St. Louisissa. Hän teki tulokaskaudellaan NHL:ssä 10 maalia 28 ottelussa. Seuraavalla kaudella Corso pelasi 41 ottelua St. Louisissa eikä yhtään AHL:ssa.

Kausi 2002–2003 meni Corsolta pilalle, sillä hän oli lähes koko kauden sivussa olkapäävamman takia. Seuraavaksi kaudeksi hän teki sopimuksen Ottawa Senatorsin kanssa. Hän aloittikin kauden 2003–2004 Ottawan farmijoukkueessa Binghamton Senatorsissa. Corso ei pelannut otteluakaan Ottawassa, kun hänet kaupattiin Atlanta Thrashersiin vaihdossa Brad Tapperiin.

Atlantassa Corso pelasi seitsemän ottelua, mutta pääosa kaudesta meni AHL-joukkue Chicago Wolvesissa. Kaudeksi 2004–2005 Corso siirtyi Saksan DEL-liigan Kassel Huskiesiin, jossa pelasi yhden kauden. Kasselista Corso vaihtoi kaudeksi 2005–2006 toiseen saksalaisseuraan Frankfurt Lionsiin. Corso teki kesällä 2006 sopimuksen Philadelphia Flyersin kanssa. Hän ei pelannut kuitenkaan kuin seitsemän ottelua farmiseura Philadelphia Phantomsissa, kun hänet kaupattiin Tampa Bay Lightningiin vaihdossa Darren Reidiin. Loppukauden Corso kiekkoili Springfield Falconsissa.

Kauden 2007–2008 Corso aloitti Venäjän superliigassa Torpedo Nižni Novgorodissa, mutta palasi kesken kauden Pohjois-Amerikkaan. Corso teki joulukuussa 2007 AHL-sopimuksen Houston Aerosin kanssa. Houston joutui laittamaan Corson waiver-listalle, josta toinen AHL-seura Hamilton Bulldogs otti hänet.

Hamiltonissa Corso pelasi 35 ottelua. Seuraavaksi kaudeksi hän teki sopimuksen SM-liigaseura Kärppien kanssa. Corso pelasi hyvän kauden ja teki 41 ottelussa 52 pistettä, joilla sijoittui liigan pistepörssissä kymmenenneksi. Corso oli voittamassa kauden päätteeksi Kärppien kanssa SM-hopeaa. Kesällä 2009 Corso teki kahden vuoden sopimuksen Elitserienissä pelaavan Timrå IK:n kanssa. Kesken kauden 2010–2011 hän siirtyi kuitenkin KHL:n Dinamo Minskiin.

### Maajoukkueura

Corso on edustanut Kanadaa kerran nuorten MM-kisoissa. Corso oli Kanadan joukkueessa MM-kisoissa 1998.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1994–95 | Victoriaville Tigres | QMJHL | 65 | 27 | 26 | 53 | 6 | 4 | 2 | 5 | 7 | 2 |
| 1995–96 | Victoriaville Tigres | QMJHL | 65 | 49 | 65 | 114 | 77 | 12 | 6 | 7 | 13 | 4 |
| 1996–97 | Victoriaville Tigres | QMJHL | 54 | 51 | 68 | 119 | 50 |  |  |  |  | Ykköstähdistö |
| 1997–98 | Victoriaville Tigres | QMJHL | 35 | 24 | 51 | 75 | 20 | 3 | 1 | 1 | 2 | 2 |  |  |  |  |  |  | JMM | 7 | 0 | 3 | 3 | 4 |
| 1998–99 | Worcester IceCats | AHL | 63 | 14 | 14 | 28 | 26 |  |  |  |  |  |
| 1999–00 | Worcester IceCats | AHL | 71 | 21 | 34 | 55 | 19 | 9 | 2 | 3 | 5 | 10 |
| 2000–01 | Worcester IceCats | AHL | 52 | 19 | 37 | 56 | 47 |  |  |  |  |  |
|  | St. Louis Blues | NHL | 28 | 10 | 3 | 13 | 14 | 12 | 0 | 1 | 1 | 0 |
| 2001–02 | St. Louis Blues | NHL | 41 | 4 | 7 | 11 | 6 | 2 | 0 | 0 | 0 | 0 |
| 2002–03 | St. Louis Blues | NHL | 1 | 0 | 0 | 0 | 0 |  |  |  |  |  |
|  | Worcester IceCats | AHL | 1 | 0 | 0 | 0 | 0 |  |  |  |  |  |
| 2003–04 | Binghamton Senators | AHL | 32 | 7 | 11 | 18 | 16 |  |  |  |  |  |
|  | Atlanta Thrashers | NHL | 7 | 0 | 1 | 1 | 0 |  |  |  |  |  |
|  | Chicago Wolves | AHL | 29 | 8 | 18 | 26 | 15 | 10 | 1 | 5 | 6 | 0 |
| 2004–05 | Kassel Huskies | DEL | 45 | 8 | 30 | 38 | 32 |  |  |  |  |  |
|  | Kassel Huskies | DEL-Q | 7 | 1 | 5 | 6 | 20 |  |  |  |  |  |
| 2005–06 | Frankfurt Lions | DEL | 29 | 11 | 17 | 28 | 57 |  |  |  |  |  |
| 2006–07 | Philadelphia Phantoms | AHL | 6 | 2 | 4 | 6 | 4 |  |  |  |  |  |
|  | Springfield Falcons | AHL | 58 | 13 | 33 | 46 | 35 |  |  |  |  |  |
| 2007–08 | Torpedo Nižni Novgorod | RSL | 22 | 2 | 5 | 7 | 18 |  |  |  |  |  |
|  | Hamilton Bulldogs | AHL | 35 | 7 | 18 | 25 | 12 |  |  |  |  |  |
| 2008–09 | Kärpät | SML | 41 | 22 | 30 | 52 | 45 | 13 | 2 | 5 | 7 | 16 |
|  | Kärpät | CHL | 2 | 0 | 0 | 0 | 27 |  |  |  |  |  |
| 2009–10 | Timrå IK | SEL | 49 | 16 | 28 | 44 | 68 | 1 | 0 | 1 | 1 | 2 |
| 2010–11 | Timrå IK | SEL | 18 | 7 | 7 | 14 | 41 | - | - | - | - | - |
|  | Dinamo Minsk | KHL | 13 | 3 | 5 | 8 | 6 | 7 | 2 | 3 | 5 | 12 |
| 2011-2012 | Dinamo Minsk | KHL | 50 | 15 | 12 | 27 | 64 |
| 2012-2013 | Dinamo Minsk | KHL | 4 | 0 | 1 | 1 | 0 |
|  | Lausanne HC | SUI-2 | 9 | 7 | 8 | 15 | 36 | 20 | 11 | 14 | 25 | 82 |

Lähteet
-------

1. ↑   (Arkistoitu – Internet Archive)
2. 1 2 3 4  Daniel Corso *Legends of Hockey*. Hockey Hall of Fame and Museum. Viitattu 4. kesäkuuta 2009. (englanniksi)
3. ↑  Thrashers Trade Tapper for Corso *OurSports Central*.  6. tammikuuta 2004. Viitattu 4. kesäkuuta 2009. (englanniksi)
4. ↑  'Dogs claim forward Daniel Corso off AHL waivers  18. joulukuuta 2007. Hamilton Bulldogs. Viitattu 4. kesäkuuta 2009. (englanniksi)[vanhentunut linkki]
5. ↑  Daniel Corso täydentää Kärppien sentteriosastoa *sm-liiga.fi*.  14. syyskuuta 2008. Jääkiekon SM-liiga. Viitattu 4. kesäkuuta 2009. (englanniksi)[vanhentunut linkki]
6. ↑  Daniel Corso vaihtaa Timrån miehistöön *Yle.fi*.  3. kesäkuuta 2009. Helsinki:  Yleisradio. Viitattu 4. kesäkuuta 2009. (englanniksi)[vanhentunut linkki]
7. 1 2  Daniel Corso *EliteProspects*. Viitattu 24. lokakuuta 2011. (englanniksi)

Aiheesta muualla
----------------

* Daniel Corso Eurohockey-sivustolla (englanniksi)
* Daniel Corso Jatkoaika.comissa (Internet Archive)
* Corson pelaajakortti Oulun Kärppien kotisivuilla